১৯৩০ ফিফা বিশ্বকাপ
১৯৩০ ফিফা বিশ্বকাপ ছিল প্রথম অনুষ্ঠিত কোন ফুটবল বিশ্বকাপ। জুলাই ১৩ থেকে জুলাই ৩০ পর্যন্ত এটি উরুগুয়েতে অনুষ্ঠিত হয়। ফিফা ১৯২৯ সালের বার্সেলোনা সেমিনারে উরুগুয়েকে বিশ্বকাপ আয়োজনের দায়িত্ব দেয় কেননা সেবছর উরুগুয়ের স্বাধীনতার শতবর্ষে পা দিয়েছিল এবং উরুগুয়ে ফুটবল দল সফল ভাবে ১৯২৮ গ্রীষ্ম অলিম্পিকে ফুটবল শিরোপা জিতেছিল।
জুলে রিমে
প্রথম বিশ্বকাপ সফলভাবে সমাপণ হয়। তারপরেও জুলে রিমে বিভিন্ন দেশের জাতীয় ফুটবল সংস্থাগুলোর সাথে পরবর্তী বিশ্বকাপ ফুটবল প্রতিযোগিতায় অংশগ্রহণের জন্যে তাঁর প্রচেষ্টা অব্যাহত রাখেন। এরফলে ১৯৩৪ সালে ইতালি ও ১৯৩৮ সালে ফ্রান্সে অনুষ্ঠিত বিশ্বকাপ প্রতিযোগিতায় বৈশ্বিক পর্যায়ে সাড়া পান। কিন্তু ২য় বিশ্বযুদ্ধের ফলে প্রতিযোগিতাটি স্থগিত হয়ে পড়ে ও পূর্ব নির্ধারিত চার বছর অন্তর প্রতিযোগিতা আয়োজনে বিঘ্ন ঘটায়।